Covid-19-statistieke: Só lyk jongste gevalle, sterftes(Argieffoto: Unsplash) Altesaam 765 409 mense in Suid-Afrika het nou reeds Covid-19 opgedoen nadat nog 2 646 pasiënte in die laaste siklus van 24 uur positief getoets het. Dr. Zweli Mkhize, minister van gesondheid, het Saterdagaand in sy gebruiklike verklaring gesê nog 86 pasiënte het intussen weens Covid-19 gesterf. Die meerderheid van die sterftes is weer in die Oos-Kaap (58) aangemeld gevolg deur die Vrystaat (17), die Wes-Kaap (9) en twee in KwaZulu-Natal. Dit bring die land se dodetal op 20 845 te staan. Volgens Mkhize het 707 784 pasiënte in Suid-Afrika egter reeds van die koronavirus herstel, met ŉ herstelkoers van 92,5%. Nog 26 007 toetse is intussen uitgevoer. Die land het nou reeds 5 269 062 toetse sedert die uitbreek van die virus gedoen. Die meeste van die toetse is in die private sektor uitgevoer. Sterftes en persone wat herstel het: